


Z A P I S N I K
6. sjednice Vijeća Gradske četvrti Donja Dubrava,
održane 23. studenoga 2017.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Mladen Šafranić – predsjednik VMO Donja Dubrava, Asmirka Belošević – članica VMO Novi Retkovec, Davorin Dokolenić – predsjednik VMO Resnički gaj i Anto Ešegović – predsjednik VMO Stari Retkovec.

Nazočni djelatnici Službe za MS: 
Marija Nakić – v.d. voditelja Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te  ono može pravovaljano odlučivati. Otvara 6. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 5. sjednice.
Budući da primjedbi nije bilo, nakon provedenog glasovanja utvrđuje da je zapisnik jednoglasno prihvaćen.
Predsjednik utvrđuje da su članovi Vijeća prije sjednice primili prijedlog dopune dnevnog reda s pripadajućim materijalima. Predlaže dopunu točkama 9.f) i 10.). Pita članove Vijeća imaju li još kakvih prijedloga dopuna dnevnog reda. Kako drugih prijedloga za dopunu nije bilo, nakon provedenog glasovanja predsjednik utvrđuje da je jednoglasno usvojen


DNEVNI RED:

1. Prijedlog zaključka o izmjeni Financijskog plana Gradske četvrti Donja Dubrava za 2017.
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2017.
3. Prijedlog zaključka o izmjeni Programa održavanja komunalne infrastrukture na Području Gradske četvrti Donja Dubrava u 2017.
4. Prijedlog zaključka o prijedlogu člana Vijeća Gradske četvrti Donja Dubrava u Savjet za zdravlje
5. Prijedlog zaključka o davanju mišljenja o Prijedlogu programa za izradu Urbanističkog plana uređenja Trnava IV i o inicijativi za izradu Urbanističkog plana uređenja Trnava III
6. Prijedlog zaključka o davanju mišljenja o zahtjevu tvrtke Auto Miljanović d.o.o. za zakup neizgrađenog građevinskog zemljišta dijela k.č. 8938/1 k.o. Dubrava
7. Prijedlog zaključka o peticiji stanovnika ulica Vrinice, Delenšice i VII. Retkovec za uvođenje autobusne linije
8. Prijedlog zaključka o zahtjevu za postavljanje stupića u Kanarinskoj ulici između k.br. 9 i k.br. 13
9. Prijedlog zaključka o davanju mišljenja po članku 86. Statuta Grada Zagreba na:
a) Prijedlog proračuna Grada Zagreba za 2018.
b) Prijedlog odluke o izradi Urbanističkog plana uređenja Trnava IV
c) Prijedlog odluke o izmjeni Odluke o lokalnim porezima i o prirezu porezu na dohodak
d) Prijedlog odluke o osnivanju Centra za pružanje usluga u zajednici „Novi Jelkovec“
e) Prijedlog zaključka o sklapanju I. aneksa Sporazumu o zajedničkoj suradnji na realizaciji izgradnje Centra za skrb o bolesnoj djeci „Dom daleko od doma“
f) Prijedlog zaključka o Prijedlogu odluke o određivanju poslova odvodnje atmosferskih voda koji se financiraju iz proračuna Grada Zagreba
10. Prijedlog zaključka o davanju  mišljenja na Program gradnje objekata i uređaja komunalne infrastrukture na području Grada Zagreba u 2018. i Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.
11. Pitanja, prijedlozi i obavijesti

Ad 1 - Prijedlog zaključka o izmjeni Financijskog plana Gradske četvrti Donja Dubrava za 2017.
Predsjednik utvrđuje da izmjenama Financijskog plana prihodi i rashodi za 2017. godinu ostaju isti, ali se 1.600.000,00 kn prebacuje iz Plana komunalnih aktivnosti Gradske četvrti  i malih komunalnih akcija mjesnih odbora u stavku „održavanje nerazvrstanih cesta“ u Programu održavanja komunalne infrastrukture na području Gradske četvrti Donja Dubrava u 2017. Otvara raspravu. Bez rasprave Vijeće jednoglasno donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2017.
(Tekst Zaključka priložen je ovom zapisniku i njegov je sastavni dio)



Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2017.
Predsjednik pojašnjava izmjene Plana i otvara raspravu. Bez rasprave Vijeće jednoglasno donosi
Zaključak o izmjeni Plana komunalnih aktivnosti
Gradske četvrti Donja Dubrava u 2017.
(Tekst Zaključka priložen je ovom zapisniku i njegov je sastavni dio)


Ad 3 - Prijedlog zaključka o izmjeni Programa održavanja komunalne infrastrukture na Području Gradske četvrti Donja Dubrava u 2017.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

ZAKLJUČAK
o izmjeni Programa održavanja komunalne infrastrukture
na području Gradske četvrti Donja Dubrava u 2017.

	1. U Programu održavanja komunalne infrastrukture na području gradske četvrti Donja Dubrava u 2017. (Službeni glasnik Grada Zagreba  2/17) točka 3. mijenja se i glasi: 
	„3. Planirana sredstva za financiranje ovog programa u iznosu od ukupno 8.189.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	odvodnja atmosferskih voda
	Vodoopskrba i odvodnja d.o.o.
	581.000,000 

	3.2
	čišćenje javnih površina
	Zagrebački holding d.o.o., 
Podružnica Čistoća
	1.252.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	2.128.000,00 

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	4.228.000,00 

	Ukupno
	8.189.000,00 


"
	2. Ovaj će zaključak biti objavljen u Službenom glasniku Grada Zagreba.


Ad 4 - Prijedlog zaključka o prijedlogu člana Vijeća Gradske četvrti Donja Dubrava u Savjet za zdravlje
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o prijedlogu člana Vijeća Gradske četvrti 
Donja Dubrava u Savjet za zdravlje

1. Vijeće Gradske četvrti Donja Dubrava predlaže u Savjet za zdravlje člana Vijeća Antuna Bačića, dr. med.
2. Ovaj se Zaključak dostavlja Gradskom uredu za zdravstvo.


Ad 5 - Prijedlog zaključka o davanju mišljenja o Prijedlogu programa za izradu Urbanističkog plana uređenja Trnava IV i o inicijativi za izradu Urbanističkog plana uređenja Trnava III
Predsjednik otvara raspravu o Prijedlogu zaključka i napominje da je uvaženo mišljenje Vijeća Mjesnog odbora Resnički gaj koje je dalo pozitivno mišljenje na Prijedlog programa i zatražilo pokretanje inicijative za izradu Urbanističkog plana uređenja Trnava III. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa za 
izradu Urbanističkog plana uređenja Trnava IV i 
o inicijativi za izradu Urbanističkog plana uređenja Trnava III

1. Vijeće, temeljem mišljenja Vijeća Mjesnog odbora Resnički gaj, smatra prihvatljivim Prijedlog programa za izradu Urbanističkog plana uređenja Trnava IV te daje pozitivno mišljenje na isti.
1. Gradskom uredu za strategijsko planiranje i razvoj Grada predlaže se izrada Urbanističkog plana uređenja Trnava III.
1. Ovaj Zaključak dostavlja se Gradskom uredu za strategijsko planiranje i razvoj Grada.


Ad 6  - Prijedlog zaključka o davanju mišljenja o zahtjevu tvrtke Auto Miljanović d.o.o. za zakup neizgrađenog građevinskog zemljišta dijela k.č. 8938/1 k.o. Dubrava
Predsjednik otvara raspravu o Prijedlogu zaključka. U raspravi sudjeluju Z. Žvorc i D. Šereg.
Nakon provedenog glasovanja Vijeće uz 14 glasova „za“ i 1 „suzdržanim“ glasom donosi

   Z A K L J U Č A K
o davanju mišljenja o zahtjevu tvrtke Auto Miljanović d.o.o. za zakup 
neizgrađenog građevinskog zemljišta dijela k.č. 8938/1 k.o. Dubrava

1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva tvrtke Auto Miljanović d.o.o. za zakup neizgrađenog građevinskog zemljišta dijela k.č. 8938/1 k.o. Dubrava (južno od adrese Goričanska ulica kbr. 3 i 5) za namjenu parkirališnog prostora.
1. Utvrđuje se da Vijeće Gradske četvrti nema potrebe za predmetnim zemljištem  te je temeljem prethodno utvrđenog mišljenja Vijeća Mjesnog odbora „“30. svibnja 1990.“, suglasno s davanjem istog u zakup.
1. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 7 - Prijedlog zaključka o peticiji stanovnika ulica Vrinice, Delenšice i VII. Retkovec za uvođenje autobusne linije
Predsjednik otvara raspravu o Prijedlogu zaključka.
K. Ešegović ističe kako ima razumijevanja za građane koji bi htjeli imati autobusnu liniju u svom naselju i koja je doista potrebna ali nažalost, ne postoje tehničke mogućnosti za to. Nada se da će u budućnosti to ipak biti ostvarivo.
Predsjednik napominje da mu je žao što se ovaj zahtjev ne može riješiti, ali trenutno nema mogućnosti za autobusnu liniju. Kada se u donjem dijelu naselja spoji ulica Vrinice sa VII. Retkovcem onda će vjerojatno biti moguće prometovanje autobusa.
Nakon provedenog glasovanja vijeće uz 14 glasova „za“ i 1 „suzdržanim“ glasom donosi

Z A K L J U Č A K 
o peticiji stanovnika ulica Vrinice, Delenšice i
VII. Retkovec za uvođenje autobusne linije

1. Vijeće je razmotrilo peticiju stanovnika ulica Vrinice, Delenšice i VII. Retkovec kojom se traži uvođenje svakodnevne autobusne linije ZET-a, odnosno uvođenje javnog gradskog prijevoza. 
2. Zahtjev stanovnika se smatra trenutno neosnovanim i neizvedivim dok se ne stvore tehnički uvjeti, odnosno dok se ne izgradi prometnica između ulice Vrinice i VII. Retkovec.
3. Ovaj Zaključak dostavlja se ZET-u, Vijeću Mjesnog odbora Stari Retkovec i podnositeljima peticije.



Ad 8 - Prijedlog zaključka o zahtjevu za postavljanje stupića u Kanarinskoj ulici između k.br. 9 i k.br. 13
Predsjednik otvara raspravu o Prijedlogu zaključka. Bez rasprave Vijeće jednoglasno donosi

ZAKLJUČAK
o zahtjevu za postavljanje stupića u Kanarinskoj ulici
između k.br. 9 i k.br. 13

1. Vijeće je razmotrilo zahtjev Klaudije Matuč iz Zagreba, Kanarinska ulica k.br. 9 za postavljanje stupića u Kanarinskoj ulici između k.br. 9 i k.br. 13.
1. Vijeće prihvaća Zaključak Vijeća Mjesnog odbora Donja Dubrava da se ne udovolji zahtjevu za postavljanje stupića na navedenoj lokaciji te smatra da se iz tehničkih razloga isti ne mogu postaviti.
1. Ovaj se Zaključak dostavlja se Klaudiji Matuč, Kanarinska 9, Zagreb.



Ad 9 - Prijedlog zaključka o davanju mišljenja po članku 86. Statuta Grada Zagreba na:
a) Prijedlog proračuna Grada Zagreba za 2018.
Predsjednik otvara raspravu o Prijedlogu zaključka. Nakon provedenog glasovanja utvrđuje da Vijeće uz 14 glasova „za“ i 1 glasom „protiv“ donosi
Z A K L J U Č A K 
o davanju mišljenja o Prijedlogu proračuna
Grada Zagreba za 2018. i dr.

1. Vijeće Gradske četvrti Donja Dubrava razmotrilo je Prijedlog proračuna Grada Zagreba za 2018. i dr.  te na njega nema primjedbi niti  prijedloga.
1. Ovaj Zaključak dostavlja se Stručnoj službi gradonačelnika.

b) Prijedlog odluke o izradi Urbanističkog plana uređenja Trnava IV
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o
izradi Urbanističkog plana uređenja Trnava IV 

1. Vijeće Gradske četvrti Donja Dubrava razmotrilo je Prijedlog odluke o izradi Urbanističkog plana uređenja Trnava IV, te na njega nema primjedbi niti  prijedloga.
2. Ovaj Zaključak dostavlja se Gradskom uredu za strategijsko planiranje i razvoj Grada, Sektoru za prostorno i urbanističko planiranje.

c) Prijedlog odluke o izmjeni Odluke o lokalnim porezima i o prirezu porezu na dohodak
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja Prijedlogu odluke o izmjeni
Odluke o lokalnim porezima i o prirezu porezu na dohodak

1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o lokalnim porezima i o prirezu porezu na dohodak, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.

d) Prijedlog odluke o osnivanju Centra za pružanje usluga u zajednici „Novi Jelkovec“
Predsjednik otvara raspravu o Prijedlogu zaključka. U raspravi sudjeluju N. Horvatić, D. Šereg i predsjednik. Nakon provedenog glasovanja Vijeće jednoglasno donosi

Z A K L J U Č A K 
o davanju mišljenja Prijedlogu odluke o osnivanju
Centra za pružanje usluga u zajednici „Novi Jelkovec“

1. Vijeće Gradske četvrti Donja Dubrava razmotrilo je Prijedlog odluke o osnivanju Centra za pružanje usluga u zajednici „Novi Jelkovec“, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.

e) Prijedlog zaključka o sklapanju I. aneksa Sporazumu o zajedničkoj suradnji na realizaciji izgradnje Centra za skrb o bolesnoj djeci „Dom daleko od doma“
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o sklapanju I. aneksa 
Sporazumu o zajedničkoj suradnji na realizaciji izgradnje 
Centra za skrb o bolesnoj djeci „Dom daleko od doma“
1. Vijeće Gradske četvrti Donja Dubrava razmotrilo je Prijedlog zaključka o sklapanju I. aneksa Sporazumu o zajedničkoj suradnji na realizaciji izgradnje Centra za skrb o bolesnoj djeci „Dom daleko od doma“ te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.

f) Prijedlog zaključka o Prijedlogu odluke o određivanju poslova odvodnje atmosferskih voda koji se financiraju iz proračuna Grada Zagreba
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o određivanju poslova odvodnje 
atmosferskih voda koji se financiraju iz proračuna Grada Zagreba

1. Vijeće Gradske četvrti Donja Dubrava razmotrilo je Prijedlog odluke o određivanju poslova odvodnje atmosferskih voda koji se financiraju iz proračuna Grada Zagreba, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 10 - Prijedlog zaključka o davanju  mišljenja na Program gradnje objekata i uređaja komunalne infrastrukture na području Grada Zagreba u 2018. i Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi

   Z A K L J U Č A K

1. Vijeće je suglasno s predloženim Programom gradnje objekata i uređaja komunalne infrastrukture na području Grada Zagreba u 2018. i Programom održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba za 2018.

2. Vijeće Gradske četvrti Donja Dubrava predlaže da se dopuni Program gradnje objekata i uređaja komunalne infrastrukture na području Grada Zagreba u 2018. ili Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba za 2018. za Gradsku četvrt Donja Dubrava s akcijama koje smo predložili Zaključkom KLASA: 026-02/17-01/433; URBROJ: 251-06-02-4-17-28 od 24. listopada 2017, a od strateške su važnosti za Gradsku četvrt, odnosno čine prometnu povezanost gradske četvrti s ostatkom grada. Popis predloženih akcija:

1. Resnički put – II. Čulinec – izgradnja prometnice
2. Željeznička, od III. Retkovca do k.br.5 - rekonstrukcija prometnice  i gradnja 
     nogostupa
3.  Resnički put – izvanredno održavanje nerazvrstane ceste
4.  I.Trnava– izvanredno održavanje nerazvrstane ceste
5.  Štefanovečka ulica– izvanredno održavanje nerazvrstane ceste
6.  Kanarinska ulica– izvanredno održavanje nerazvrstane ceste
7.  Kapucinska ulica– izvanredno održavanje nerazvrstane ceste
8.  Vinodolska ulica– izvanredno održavanje nerazvrstane ceste
9.  Čulinečka ulica– izvanredno održavanje nerazvrstane ceste

3. Ovaj će zaključak biti dostavljen Gradskom uredu za prostorno uređenje, izgradnju Grada, 
    graditeljstvo, komunalne poslove i promet.

Ad 11 - Pitanja, prijedlozi i obavijesti
Predsjednik daje obavijest da su sredstva s pozicije „ostali nespomenuti rashodi poslovanja“ za ovu godinu raspodijeljena. Napominje da je Vodoopskrba i odvodnja donijela svoj Program građenja objekata vodoopskrbe i odvodnje za razdoblje 2018. – 2023. godine, a Program građenja za 2018. i prijenos u 2019. godini vijećnici su dobili u privitku prijedloga dopune dnevnog reda.
Budući da nije bilo pitanja i prijedloga, predsjednik zaključuje sjednicu u 17,00 sati. 


KLASA: 026-02/17-01/475				
URBROJ: 251-06-11-4-17-11
Zagreb, 23. studenoga 2017.


Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava


   Milan Draženović, dipl. ing., v.r.

